ข้อบังคับคณะกรรมการกำกับกิจการพลังงานข้อบังคับคณะกรรมการกำกับกิจการพลังงานว่าด้วยจรรยาบรรณในการปฏิบัติงานของกรรมการและพนักงานเจ้าหน้าที่พ.ศ. ๒๕๕๓[๑] เพื่อเป็นแนวทางและเป็นดุลยพินิจทางศีลธรรมที่ใช้เป็นหลักในการดำเนินงานของกรรมการและพนักงานเจ้าหน้าที่อาศัยอำนาจตามความในมาตรา ๓๓ แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับกิจการพลังงาน จึงกำหนดข้อบังคับไว้ ดังต่อไปนี้ข้อ๑ ข้อบังคับนี้ เรียกว่า ข้อบังคับคณะกรรมการกำกับกิจการพลังงานว่าด้วยจรรยาบรรณในการปฏิบัติงานของกรรมการและพนักงานเจ้าหน้าที่พ.ศ. ๒๕๕๓ข้อ๒ข้อบังคับนี้ให้ใช้บังคับตั้งแต่วันที่ประกาศเป็นต้นไปข้อ๓ ในข้อบังคับนี้กรรมการ หมายความว่ากรรมการกำกับกิจการพลังงานตามพระราชบัญญัติการประกอบกิจการพลังงาน พ.ศ. ๒๕๕๐พนักงานเจ้าหน้าที่ หมายความว่าผู้ซึ่งคณะกรรมการแต่งตั้งให้มีอำนาจหน้าที่ในการปฏิบัติการตามพระราชบัญญัติการประกอบกิจการพลังงานพ.ศ. ๒๕๕๐จรรยาบรรณ หมายความว่าประมวลความประพฤติที่ผู้ประกอบการงานในแต่ละสาขาอาชีพกำหนดขึ้นเพื่อส่งเสริมและรักษาไว้ซึ่งเกียรติคุณชื่อเสียงข้อ๔ให้กรรมการประพฤติปฏิบัติตามจรรยาบรรณ ดังต่อไปนี้(๑)กรรมการพึงกำกับดูแลการประกอบกิจการพลังงานด้วยความเป็นอิสระ(๒)กรรมการพึงมีความเป็นอันหนึ่งอันเดียวกันในการกำกับดูแลการประกอบกิจการพลังงานเพื่อให้บรรลุวิสัยทัศน์ พันธกิจ ตลอดจนยุทธศาสตร์ของสำนักงาน(๓)กรรมการพึงกำกับดูแลและดำเนินกิจการด้วยความรอบคอบ ระมัดระวังตามหลักการบริหารความเสี่ยง(๔)กรรมการพึงวางตนเป็นบุคคลต้นแบบตามหลักการบริหารจัดการที่ดี(๕)กรรมการพึงรับฟังความคิดเห็นที่เป็นอิสระ ตามความถนัด ความเชี่ยวชาญ ความสามารถและประสบการณ์ของแต่ละบุคคล(๖)กรรมการพึงปฏิบัติหน้าที่อย่างเต็มกำลังความสามารถ เพื่อประโยชน์ประสิทธิภาพและประสิทธิผลสูงสุดของสำนักงาน(๗)กรรมการพึงรักษาความลับของสำนักงานและผู้มีส่วนได้เสียอย่างเคร่งครัดเพื่อให้ผู้มีส่วนได้เสียสามารถไว้วางใจในการดำเนินงานและพร้อมให้ข้อมูลตลอดจนความร่วมมือในการปฏิบัติงานของสำนักงาน(๘)กรรมการพึงละเว้นการแสวงหาผลประโยชน์อันมิชอบหรือเอื้อประโยชน์ทั้งทางตรงและทางอ้อมจากการปฏิบัติหน้าที่(๙)กรรมการพึงตระหนักถึงหน้าที่และความรับผิดชอบต่อสังคมเพื่อประโยชน์สูงสุดของประเทศ ทั้งด้านเศรษฐกิจ สังคม และสิ่งแวดล้อมกับประโยชน์แก่สาธารณชนข้อ๕ให้พนักงานเจ้าหน้าที่ประพฤติปฏิบัติตามจรรยาบรรณ ดังต่อไปนี้(๑)พนักงานเจ้าหน้าที่พึงปฏิบัติหน้าที่อย่างเต็มกำลังความสามารถ เพื่อประโยชน์ประสิทธิภาพและประสิทธิผลสูงสุดในการดำเนินงาน(๒)พนักงานเจ้าหน้าที่ต้องรับผิดชอบต่อหน้าที่และปฏิบัติงานด้วยความซื้อสัตย์สุจริต(๓)พนักงานเจ้าหน้าที่พึงปฏิบัติหน้าที่ความสุขุม รอบคอบ ใช้ดุลยพินิจอย่างเหมาะสม(๔)พนักงานเจ้าหน้าที่ต้องไม่เรียกร้อง หรือรับทรัพย์สินหรือประโยชน์อื่นใดอันมิควรได้ในการปฏิบัติงานตามอำนาจหน้าที่(๕)พนักงานเจ้าหน้าที่ต้องไม่ก้าวก่าย ไม่แทรกแซง ไม่ชักจูง ไม่โน้มน้าวไม่เรียกร้องให้ผู้ใดตัดสินใจ หรือกระทำการ หรืองดเว้นการกระทำใด ๆเพื่อก่อให้เกิดประโยชน์แก่ตนเองหรือผู้อื่นโดยการอาศัยอำนาจหน้าที่ของตน(๖)พนักงานเจ้าหน้าที่พึงมีความเป็นกลางไม่กระทำการหรือยอมให้ผู้อื่นกระทำการหาประโยชน์ใด ๆอันเป็นการทำให้เสียความเที่ยงธรรมหรือเกียรติยศในหน้าที่การงาน(๗)พนักงานเจ้าหน้าที่พึงละเว้นการแสวงหาผลประโยชน์อันมิชอบหรือเอื้อประโยชน์ต่อตนเองหรือผู้อื่นไม่ว่าทางตรงหรือทางอ้อม(๘)พนักงานเจ้าหน้าที่พึงประพฤติปฏิบัติตนให้เหมาะสมไม่สร้างความเสื่อมเสียชื่อเสียงในการปฏิบัติงานตามอำนาจหน้าที่(๙)พนักงานเจ้าหน้าที่พึงละเว้นการกระทำใด ๆอันอาจก่อให้เกิดความขัดแย้งทางผลประโยชน์(๑๐)พนักงานเจ้าหน้าที่พึงรักษาความลับของผู้รับใบอนุญาต ผู้ประกอบการผู้ใช้พลังงานและผู้มีส่วนได้เสียอย่างเคร่งครัดเพื่อให้บุคคลดังกล่าวสามารถไว้วางใจการปฏิบัติงานและพร้อมให้ข้อมูลตลอดจนความร่วมมือในการปฏิบัติงานแก่พนักงานเจ้าหน้าที่(๑๑)พนักงานเจ้าหน้าที่พึงให้เกียรติ เคารพและปฏิบัติตามคำสั่งของคณะกรรมการกำกับกิจการพลังงานที่ชอบด้วยกฎหมาย(๑๒)พนักงานเจ้าหน้าที่พึงแต่งกายสุภาพ เรียบร้อย ส่งเสริมภาพลักษณ์ที่ดีของสำนักงานข้อ๖ ให้ประธานกรรมการเป็นผู้รักษาการตามระเบียบนี้และวินิจฉัยชี้ขาดปัญหาเกี่ยวกับการปฏิบัติตามระเบียบนี้ประกาศ ณ วันที่ ๑๔มกราคม พ.ศ. ๒๕๕๓ดิเรก ลาวัณย์ศิริประธานกรรมการกำกับกิจการพลังงานปริยานุช/พิมพ์๙ เมษายน ๒๕๕๓นันท์นภัสร์/ตรวจ๙ เมษายน ๒๕๕๓ศิรวัชร์/ปรับปรุง๒๒ ธันวาคม ๒๕๕๙[๑] ราชกิจจานุเบกษา เล่ม ๑๒๗/ตอนพิเศษ ๓๙ ง/หน้า ๓๖/๒๖ มีนาคม ๒๕๕๓